Document ID: /roh_data/filtered/fineweb-2-filterrobots_roh.jsonl.gz/57128

En Svizra datti en general dus princips: per lavurantas e lavurants da stadis da la UE/AECL èsi pli facil da survegnir access al martgà da lavur. Il motiv per quai èn las cunvegnas tranter la Svizra e l'Uniun europeica (UE).
Lavurantas e lavurants da tut ils auters stadis survegnan ina permissiun da lavur mo, sch'els valan sco forzas da lavur che vegnan duvradas urgentamain e sco bain qualifitgadas.
Sin la pagina d'internet dal secretariat da stadi per migraziun pudais Vus As infurmar tge premissas che Vus duvrais per survegnir ina permissiun. Las infurmaziuns datti en tudestg, en franzos, en talian ed en englais.
Il chantun, en il qual Vus abitais, decida tenor ils criteris menziunads qua survart, sche Vus survegnis ina permissiun da lavur. Ulteriuras infurmaziuns survegnis Vus tar l'uffizi da migraziun e da dretg civil dal Grischun.